**Príloha č. 4 – Špecifikácia poskytovaných služieb**

Predmet zákazky: **Lekárske preventívne prehliadky a psychologické vyšetrenia**

1. **Predmet zákazky:**

**Predmetom zákazky je výber dodávateľov lekárskych preventívnych prehliadok a psychologických vyšetrení (vrátane psychoterapeutickej starostlivosti) pre zamestnancov ZSSK CARGO (ďalej len „Lekárske preventívne prehliadky a psychologické vyšetrenia“).**

1. **Zdôvodnenie potreby zadania zákazky:**

ZSSK CARGO má povinnosť zabezpečiť pre zamestnancov posudzovanie zdravotnej a psychickej spôsobilosti na vybrané pracovné činnosti stanovené zákonnými normami, a to podľa:

* § 30 ods. 1 písm. c) zákona č. 513/2009 Z. z. o dráhach a o zmene a doplnení niektorých zákonov;
* § 15 ods. 1 písm. d) zákona č. 514/2009 Z. z. o doprave na dráhach a o zmene a doplnení niektorých zákonov;
* § 6 ods. 1 písm. q a § 16 ods. 2 písm. c) bod 4 zákona č. 124/2009 Z. z. o bezpečnosti a ochrane zdravia a o zmene a doplnení niektorých zákonov;
* § 30 ods. 1 písm. f) a § 30e zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov;
* § 98 ods. 3 zákona č. 311/2001 Z. z. Zákonník práce;
* § 6 ods. 1 a § 86 až 88 zákona č. 8/2009 Z. z. o cestnej premávke a o zmene a doplnení niektorých zákonov.

Okrem uvedených zákonov sa lekárska prehliadka poskytuje aj v súlade s vykonávacími predpismi uvedených zákonov a STN EN ISO 9712 a 18490 Nedeštruktívne skúšanie. Kvalifikácia a certifikácia pracovníkov nedeštruktívneho skúšania.

V ZSSK CARGO sa zamestnancom poskytujú lekárske prehliadky a psychologické vyšetrenia v súlade s internými predpismi:

* ZS1 – Predpis pre zdravotnú spôsobilosť;
* PS1 – Predpis pre psychickú spôsobilosť.

Predmet zákazky je rozdelený na 4 samostatných častí:

* Časť č. 1. Lekárske preventívne prehliadky a psychologické vyšetrenia v regióne Bratislava
* Časť č. 2. Lekárske preventívne prehliadky a psychologické vyšetrenia v regióne Žilina
* Časť č. 3. Lekárske preventívne prehliadky a psychologické vyšetrenia v regióne Zvolen
* Časť č. 4. Lekárske preventívne prehliadky a psychologické vyšetrenia v regióne Košice

Uchádzač môže predložiť ponuku na jednu časť alebo na viaceré časti predmetu zákazky.

1. **Podrobná špecifikácia:**

**Vyhlasovateľ požaduje pri častiach 1 - 4 predmetu zákazky nasledovné požiadavky:**

Požiadavky pre posudzovanie zdravotnej spôsobilosti sú uvedené v časti – A,B,C,D a posudzovanie psychickej spôsobilosti v časti E .

**A) Lekárske preventívne prehliadky vo vzťahu k prácam na dráhach** (zákon č. 513/2009 Z. z. - o dráhach, zákon č. 514/2009 Z. z. - o doprave na dráhach, vyhláška MDPT SR č. 245/2010 Z. z. - o odbornej spôsobilosti, zdravotnej spôsobilosti a psychickej spôsobilosti osôb pri prevádzkovaní dráhy a doprave na dráhach; zákon č. 355/2007 Z. z. – o ochrane, podpore a rozvoji verejného zdravia)

Zdravotnú spôsobilosť vo vzťahu k prácam na dráhach posudzuje poskytovateľ zdravotnej starostlivosti, ktorý má poverenie MD SR pre

* zmyslovú skupinu 1
* zmyslovú skupinu 2
* zmyslovú skupinu 3

Vstupná lekárska preventívna prehliadka

* pred uzatvorením pracovnoprávneho vzťahu u osôb zaradených do zmyslovej skupiny 1–3
* pri zmene pracovného zaradenia,ktoré vyžaduje vyššie požiadavky na zdravotnú a zmyslovú spôsobilosť

Periodická lekárska preventívna prehliadka

* pri zmyslovej skupine 1
  + vo veku do 55 rokov raz za tri roky
  + vo veku nad 55 rokov raz za rok
* pri zmyslovej skupine 2
  + vo veku do 40 rokov raz za päť rokov
  + vo veku nad 40 rokov raz za tri roky
  + vo veku nad 62 rokov raz za rok
* pri zmyslovej skupine 3
  + vo veku do 50 rokov raz za päť rokov
  + vo veku od 50 do 62 rokov raz za tri roky
  + vo veku nad 62 rokov raz za rok

Mimoriadna lekárska preventívna prehliadka

* po zavinení alebo spolu zavinení vážnej nehody alebo menšej nehody
* po prerušení práce presahujúcom šesť mesiacov
* po každom pracovnom úraze alebo akejkoľvek dĺžke trvania pracovnej neschopnosti v dôsledku nehody alebo mimoriadnej udalosti, ktorej účastníkmi boli ľudia (u rušňovodičov)
* po zavinení incidentu
* pri podozrení zo zhoršenia zdravotného stavu zamestnanca, ktorý znižuje alebo inak obmedzuje spôsobilosť zamestnanca vykonávať pracovnú činnosť
* ak zamestnávateľ musel stiahnuť z výkonu práce z bezpečnostných dôvodov rušňovodiča
* pred nástupom do práce po jej prerušení trvajúcom dlhšie ako 30 kalendárnych dní z dôvodu dočasnej práceneschopnosti u osôb zaradených do zmyslovej skupiny 1 (o vykonaní tohto vyšetrenia rozhoduje posudzujúci lekár)
* uznaním poklesu schopnosti vykonávať zárobkovú činnosť o viac ako 40%

Región: Bratislava, Žilina, Zvolen, Košice

**B) Lekárske preventívne prehliadky vo vzťahu k prácam na dráhach pre určené činnosti a pre činnosti na určených technických zariadeniach** (zákon č. 513/2009 Z. z. - o dráhach, vyhláška MDPT SR č. 205/2010 Z. z. – o určených technických zariadeniach a určených činnostiach a činnostiach na určených technických zariadeniach; zákon č. 355/2007 Z. z. – o ochrane, podpore a rozvoji verejného zdravia; STN EN ISO 9712 Nedeštruktívne skúšanie. Kvalifikácia a certifikácia pracovníkov nedeštruktívneho skúšania a STN EN ISO 18490 Nedeštruktívne skúšanie. Vyhodnocovanie ostrosti zraku pracovníkov v NDT).

Zdravotnú spôsobilosť vo vzťahu k prácam na dráhach posudzuje poskytovateľ zdravotnej starostlivosti, ktorý má poverenie MD SR pre

* určené činnosti a činnosti na určených technických zariadeniach
  + nedeštruktívne skúšanie (defektoskopia)
  + činnosť revízneho technika tlakových zariadení
  + činnosť revízneho technika zdvíhacích zariadení
  + činnosť revízneho technika dopravných zariadení
  + činnosť revízneho technika plynových zariadení
  + činnosť revízneho technika elektrických zariadení
  + obsluha nízkotlakových kotlov
  + obsluha tlakových zariadení
  + obsluha žeriavov
  + obsluha zdvíhacích zariadení
  + obsluha dopravných zariadení
  + kontrola činnosti vo zváraní (zváranie)

Vstupná lekárska preventívna prehliadka

* pred uzatvorením pracovnoprávneho vzťahu
* pred zmenou pracovného zaradenia

Periodická lekárska preventívna prehliadka

* raz za rok - nedeštruktívne skúšanie (defektoskopia)

Mimoriadna lekárska preventívna prehliadka

* uznaním poklesu schopnosti vykonávať zárobkovú činnosť o viac ako 40 %
* po prerušení práce presahujúcom šesť mesiacov zo zdravotných dôvodov, tzn. po pracovnej neschopnosti

Región: Bratislava, Žilina, Zvolen, Košice

**C) Lekárske preventívne prehliadky vo vzťahu k rizikovým prácam**

(zákon č. 355/2007 Z. z. - o ochrane, podpore a rozvoji verejného zdravia a vyhlášky č.448/2007 Z. z. – o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií).

Zdravotnú spôsobilosť zamestnancov ZSSK CARGO (vo vzťahu k rizikovým prácam) posudzuje lekár pracovnej zdravotnej služby oprávnenej ÚVZ SR pre

práce 3. a 4. kategórie

Vstupná lekárska preventívna prehliadka

* pred uzatvorením pracovnoprávneho vzťahu
* pred zmenou pracovného zaradenia (v súvislosti s výkonom rizikovej práce)

Periodická lekárska preventívna prehliadka

* pri výkone rizikovej práce **3**. kategórie – raz za dva roky
* pri výkone rizikovej práce **4**. kategórie – raz za rok

Mimoriadna lekárska preventívna prehliadka

* pred nástupom do práce po jej prerušení trvajúcom dlhšie ako 6 mesiacov zo zdravotných dôvodov
* pri podozrení na ohrozenie zdravia
  + v dôsledku pôsobenia nových faktorov práce a pracovného prostredia
  + v dôsledku zvýšenej expozície faktorom práce a pracovného prostredia
  + v dôsledku zmenených pracovných podmienok
  + pri výskyte špecifických zmien zdravotného stavu
  + pri zvýšenom výskyte nešpecifických zmien zdravotného stavu, s možnosťou vývoja poškodenia zdravia z práce alebo kontraindikácie na vykonávanie práce
  + pri kontrolnom sledovaní vybraných ukazovateľov zdravotného stavu v súvislosti s prácou, počas vymedzeného času vykonávania danej práce
  + uznaním poklesu schopnosti vykonávať zárobkovú činnosť o viac ako 40 %

Výstupná lekárska preventívna prehliadka

* pri skončení práce, ktorá by mohla ohrozovať zdravie alebo spôsobiť v neskoršom období zdravie zamestnanca
* pri skončení práce zo zdravotných dôvodov

Následná lekárska preventívna prehliadka

* po skončení pracovnoprávneho vzťahu a po skončení expozície reprodukčne toxickým faktorom raz za 3 roky alebo ak o vykonanie LPP zamestnanec požiada (pri prácach s rizikovými faktormi 3. alebo 4. kategórie s neskorými následkami na zdravie).

Región: Bratislava, Žilina, Zvolen, Košice

**D) Lekárske preventívne prehliadky osôb vo vzťahu k vybraným prácam**

podľa osobitnýchpredpisov (zákon č. 124/2006 Z. z. - o BOZP, zákon č. 311/2001 Z. z. - Zákonník práce, zákon č. 8/2009 Z. z. - o cestnej premávke; zákon č.355/2007 Z. z. –o ochrane, podpore a rozvoji verejného zdravia; NV SR č.281/2006 Z. z. – o minimálnych bezpečnostných a zdravotných požiadavkách pri ručnej manipulácii s bremenami; vyhlášky č.448/2007 Z. z. – o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach na zaradenie prác do kategórií; vyhlášky č.77/1965 Zb. – o zácviku, spôsobilosti a registrácii obslúh stavebných strojov; Vestníka MZ SR - registrovaného ako osobitné vydanie zo dňa 02.11.2016, ročník 64, Odborné usmernenie MZ SR č.S05281-OZS-2013 zo dňa 20.1.2014 o náplni lekárskych preventívnych prehliadok vo vzťahu k práci a STN 050601).

Zdravotnú spôsobilosť na uvedené vybrané práce posudzuje zmluvný poskytovateľ zdravotnej starostlivosti pre

* práce v noci
* práce kategórie 2, pri ktorej sú zamestnanci exponovaní karcinogénnym faktorom, mutagénnym faktorom alebo reprodukčne toxickým faktorom
* práce s bremenami
* činnosť vykonávaná na základe platného preukazu, osvedčenia alebo dokladu
* obsluha motorových vozíkov
* montáž a demontáž lešenia (lešenár)
* obsluha vybraných stavebných strojov
* obsluha ručnej motorovej píly
* obsluha kotla I. až V. triedy
* oprava kotla I. až V. triedy a oprava potrubného vedenia na rozvod nebezpečnej kvapaliny s najvyšším dovoleným tlakom nad 1 MPa
* obsluha vyhradených technických zariadení plynových s vysokou mierou ohrozenia (skupina A) pracujúcich s nebezpečnými plynmi okrem zariadení určených na zásobovanie plynom z kovových tlakových nádob stabilných alebo z kovových tlakových nádob na dopravu plynov (tlakové smernice) a zariadení určených na rozvod plynov;
* oprava vyhradených technických zariadení plynových s vysokou mierou ohrozenia (skupina A) pracujúcich s nebezpečnými plynmi
* vedenie cestného motorového vozidla

Vstupná lekárska preventívna prehliadka

* pred uzatvorením pracovnoprávneho vzťahu
* pred zmenou pracovného zaradenia

Periodická lekárska preventívna prehliadka

* práce v noci - jedenkrát za rok
* práce kategórie 2, pri ktorej sú zamestnanci exponovaní karcinogénnym faktorom, mutagénnym faktorom alebo reprodukčne toxickým faktorom – raz za 3 roky
* práce s bremenami - jedenkrát za päť rokov
* činnosti vykonávané len na základe platného preukazu, osvedčenia alebo dokladu - jedenkrát za päť rokov
* u vodičov, ktorí vedú motorové vozidlo skupiny 2 (C1,C1E,C,CE, D1,D1E, D a DE)
  + vo veku do 65 rokov každých päť rokov
  + vo veku nad 65 rokov jedenkrát za dva roky

Mimoriadna lekárska preventívna prehliadka

* pred nástupom do práce po jej prerušení trvajúcom dlhšie ako 6 mesiacov zo zdravotných dôvodov
* pri práci v noci
  + kedykoľvek počas zaradenia na nočnú prácu pre zdravotné poruchy vyvolané výkonom nočnej práce
  + ak o to požiada tehotná žena alebo matka dieťaťa mladšieho ako deväť mesiacov
* pri podozrení na ohrozenie zdravia v dôsledku:
  + pôsobenia nových faktorov práce a pracovného prostredia
  + zvýšenej expozície faktorom práce a pracovného prostredia
  + zmenených pracovných podmienok
  + pri výskyte špecifických zmien zdravotného stavu
  + pri zvýšenom výskyte nešpecifických zmien zdravotného stavu, s možnosťou vývoja poškodenia zdravia z práce alebo kontraindikácie na vykonávanie práce
  + pri kontrolnom sledovaní vybraných ukazovateľov zdravotného stavu v súvislosti s prácou, počas vymedzeného času vykonávania danej práce
* uznaním poklesu schopnosti vykonávať zárobkovú činnosť o viac ako 40 %

Región: Bratislava, Žilina, Zvolen, Košice

**E) Psychologické vyšetrenia vo vzťahu k prácam na dráhach**

(zákon č. 513/2009 Z. z. - o dráhach, zákon č. 514/2009 Z. z. - o doprave na dráhach a vyhláška MDPT SR č. 245/2010 Z. z. - o odbornej spôsobilosti, zdravotnej spôsobilosti a psychickej spôsobilosti osôb pri prevádzkovaní dráhy a doprave na dráhach) a **vo vzťahu k prácam vodičov – vedenie cestného motorového vozidla** (zákon č. 8/2009 Z. z. - o cestnej premávke).

Psychologické vyšetrenie pri ktorom sa zisťuje psychická spôsobilosť, vykonáva psychológ v certifikovanej pracovnej činnosti dopravná psychológia, ktorého určí zdravotnícke zariadenie (poskytovateľ zdravotnej starostlivosti). Ide o zdravotnícke zariadenie, ktoré získalo od MD SR poverenie posudzovať psychickú spôsobilosť v železničnej doprave.

* zmyslová skupina 1
* zmyslová skupina 2
* vedenie cestného motorového vozidla skupiny 2 (C1,C1E,C,CE, D1,D1E, D a DE).

Vstupné psychologické vyšetrenie

* pred uzatvorením pracovnoprávneho vzťahu (vo vzťahu k zmyslovej skupine 1 a 2, vedeniu cestných motorových vozidiel skupiny 2)
* pri zmene pracovného zaradenia, ktoré vyžaduje vyššie požiadavky na psychickú spôsobilosť (vo vzťahu k zmyslovým skupinám 1 a 2)

Periodické psychologické vyšetrenie

* v súvislosti s vedením cestných motorových vozidiel skupiny 2
* vo veku do 65 rokov každých päť rokov
* vo veku nad 65 rokov každé dva roky

Mimoriadne psychologické vyšetrenie

* po zavinení alebo spolu zavinení vážnej nehody alebo menšej nehody
* po zavinení incidentu
* pri podozrení zo zhoršenia zdravotného stavu zamestnanca, ktorý znižuje alebo inak obmedzuje spôsobilosť zamestnanca vykonávať pracovnú činnosť
* po prerušení práce presahujúcom šesť mesiacov
* pri podozrení z poklesu psychickej spôsobilosti na vykonávanú pracovnú činnosť

**Psychologické vyšetrenia poradenské (odborná psychoterapeutická starostlivosť)**

* po priamej účasti na traumatizujúcej udalosti, vážnej nehode alebo mimoriadnej udalosti s následkom smrti alebo vážneho zranenia ľudí.

Región: Bratislava, Žilina, Zvolen, Košice

1. **Ostatné požiadavky na predmet zákazky:**

Poverenie na posudzovanie zdravotnej spôsobilosti osôb pri prevádzkovaní dráhy a dopravy na dráhe vydané Ministerstvom dopravy Slovenskej republiky (originál alebo úradne overená kópia), ktorý bude prílohou rámcovej zmluvy a výzvy na účasť.

Oprávnenie na výkon pracovnej zdravotnej služby vydané Úradom verejného zdravotníctva Slovenskej republiky (originál alebo úradne overená kópia), ktorý bude prílohou rámcovej zmluvy a výzvy na účasť.

Poverenie na posudzovanie psychickej spôsobilosti osôb pri prevádzkovaní dráhy a dopravy na dráhe vydané Ministerstvom dopravy a výstavby Slovenskej republiky (originál alebo úradne overená kópia) a výzvy na účasť.